جمهور باشقانی رجب طیب اردوغان ایفاده آزادلیغینی باشقا‌لاری‌نین دا بو حقوق‌لارا حؤرمت ائتمه‌سی شرطی ایله هر زامان مدافعه ائتدیک‌لرینی سؤیله‌‌دی.
گنج‌لره اؤزلرینی اینکیشاف ائتدیرمه‌لرینی توصیه ائدن اردوغان منبع اولا‌راق کیتاب‌لاری گؤستردی.
جمهور باشقانی اردوغان ایستانبول " İstanbul Meridyen Open Uluslararası Münazara " موسابیقه‌سینین  موکافات مراسیمینده چیخیش ائده‌رک دئدی کی، بیلگیسینی ناطق لیک و اونسیت قابیلیتی ایله اورتایا قویا بیلمه‌ین بیر گنجین هدف‌لرینه چاتا بیلمه‌سی چتین‌دیر. مناظره مناقشه ائتمه دئییل، معلومات‌دان تأثیرلی ایستیفاده ائتمه صنعتی‌دیر.
ایفاده آزادلیغینی هر زامان مدافعه ائتدیک‌لرینی وورغولایان جمهور باشقانی "فیکیرلرین راحتجا دانیشیلیب موذاکیره ائدیلمه‌دیگی یئرده شدت حؤکم سورر. بونون اوچون بیز دوشونجه و ایفاده آزادلیغینی، باشقا‌لاری‌نین دا عینی حقوق‌لارا حؤرمت گؤسترمه‌لری شرطی ایله سونونا قدر مدافعه ائتدیک، گوجلندیردیک. بیزه سورغوسوز، سوال‌سیز اینانان نادان گنج‌لیک دئییل، نیه ایناندیغینی، نیی مدافعه ائتدیگینی، نه‌ین موباریزه‌سینی آپاردیغینی بیلن، بونون اوچون لازیم اولان هر بیلگی‌یه صاحب بیر گنج‌لیک لازیم‌دیر." دئیه بیلدیردی.
